Izvor: N1

Najveća prosečna isplaćena plaća u regionu, prema poslednjim podacima, u prošloj godini iznosila je u Sloveniji 1.020,4 evra, a najmanja u Makedoniji 363,8 evra.

Prosečna plata prema poslednjim podacima u Hrvatskoj je iznosila 749,7 evra, u Crnoj Gori 503 evra, u Bosni i Hercegovini 428 evra a u Srbiji 369,7 evra.

Iako je prosečna plaća u Sloveniji od 1.020,4 evra, prema podacima za oktobar prošle godine bila najveća u regionu, ona je za 15,2 evra manja u odnosu na onu isplaćenu godinu ranije u Sloveniji kada je iznosila 1.035,60 evra.

I prosečna plata u Hrvatskoj, takođe prema poslednjim podacima za oktobar prošle godine manja je za 12,3 eura u odnosu na kraj 2015. godine. Naime, u oktobru prošle je iznosila 749,7 evra, a krajem 2015. bila je 762 evra.

Pored toga što je najmanja u regionu prosečna plata u Makedoniji prema podacima iz oktobra prošle godine za 9,2 evra je manja nego ona isplaćena na kraju 2015, odnosno na početku prošle godine. Poslednja isplaćena bila je 363,8 evra, dok je u ranijem periodu iznosila 373 evra.

Smanjena je i prosečna plata u Bosni i Hercegovini i to za 2,5 evra. Naime, prema poslednjim podacima za septembar prošle godine iznosila je 428 evra, dok je krajem 2015. i početkom prošle godine iznosila 430,50 evra.

Konstantan rast beleži prosečna plata u Crnoj Gori koja je narasla tokom prošle godine za 13 evra. Naime, početkom prošle godine iznosila je 490 evra, dok je poslednja isplaćena, prema podacima za novembar prošle godine iznosila 503 evra.

Usprkos tome što je najviše narasla, čak 42,70 evra prosečna plata u Srbiji je i dalje među najmanjima u regionu. Tako je na početku prošle godine iznosila 327 evra, dok je prema poslednjim podacima za novembar prošle godine iznosila 369,7 evra.

